stanford-oval/wikipedia huggingface dataset:
Käärijä
Aiheesta muualla

Kuvia tai muita tiedostoja aiheesta Käärijä Wikimedia Commonsissa
Käärijä Spotifyssa
| n k Suomen euroviisuedustajat |
| --- | --- | --- |
| 1960-luku | Laila Kinnunen Marion Rung Laila Halme Lasse Mårtenson Viktor Klimenko Ann-Christine Fredi Kristina Hautala Jarkko ja Laura |  |
| 1970-luku | 1970 Markku Aro & Koivistolaiset Päivi Paunu & Kim Floor Marion Rung Carita Holmström Pihasoittajat Fredi & The Friends Monica Aspelund Seija Simola Katri Helena |  |
| 1980-luku | Vesa-Matti Loiri Riki Sorsa Kojo Ami Aspelund Kirka Sonja Lumme Kari Kuivalainen Vicky Rosti & Boulevard Boulevard Anneli Saaristo |  |
| 1990-luku | Beat Kaija Kärkinen Pave Maijanen Katri Helena CatCat 1995 Jasmine 1997 Edea 1999 |  |
| 2000-luku | Nina Åström 2001 Laura Voutilainen 2003 Jari Sillanpää Geir Rönning Lordi Hanna Pakarinen Teräsbetoni Waldo’s People |  |
| 2010-luku | Kuunkuiskaajat Paradise Oskar Pernilla Karlsson Krista Siegfrids Softengine Pertti Kurikan Nimipäivät Sandhja Norma John Saara Aalto Darude feat. Sebastian Rejman |  |
| 2020-luku | Aksel Kankaanranta Blind Channel The Rasmus Käärijä Windows95man feat. Henri Piispanen Erika Vikman |  |
Yliviivattu vuosiluku tarkoittaa, että Suomi ei osallistunut kilpailuun kyseisenä vuonna.
| Auktoriteettitunnisteet  |
| --- | --- |
Kansainväliset:  ISNI  VIAF 2 
Kansalliset:  Saksa 
Taiteenala:  MusicBrainz 
Henkilöt:  Yle 
Käärijä-muraali (2023) Vantaan Tikkurilan Orvokkitiellä.
Käärijä esittämässä ”Cha cha chata” vuoden 2024 euroviisujen toisen semifinaalin väliaikanumerossa.
Aspazija

| Aspazija |
| --- | --- |
 Elza Pliekšāne
Henkilötiedot
Syntynyt: 16. maaliskuuta 1865 Jelgava, Kuurinmaan kuvernementti, Venäjä (nyk. Latvia)
Kuollut: 5. marraskuuta 1943 (78 vuotta) Jūrmala, Latvian SNT, Neuvostoliitto (nyk. Latvia)
Kansalaisuus:  latvialainen
Ammatti:  runoilija,  näytelmäkirjailija
Kirjailija
Salanimi: Aspazija
Tuotannon kieli: latvia
Aiheesta muualla
Löydä lisää kirjailijoitaKirjallisuuden teemasivulta
Aspazija (oik. Elza Johanna Emilija Lizete Pliekšāne, o.s. Rozenberga; 16. maaliskuuta 1865 Jelgava – 5. marraskuuta 1943 Jūrmala) oli latvialainen runoilija ja näytelmäkirjailija. Häntä pidetään myös Latvian feminismin perustajana.
Elämäkerta > Varhaisvaiheet

Aspazija syntyi ja vietti lapsuutensa lähellä Jelgavaa. Hänen vanhempansa olivat varakkaita maanviljelijöitä ja heillä oli varaa lähettää tytär opiskelemaan nykyistä lukiotutkintoa vastaavat opinnot Jelgavaan. Aspazija oli aktiivinen aikansa nuorisojärjestöissä. Hän lopetti opintonsa yllättäen vain vähän ennen valmistumistaan. Vuonna 1886 hän avioitui Wilhelm Max Valterin kanssa.
Aluksi Aspazija kiinnostui saksalaisesta kirjallisuudesta ja alkoi kirjoittaa omia tekstejä. Sanomalehti Dienas Lapa julkaisi hänen ensimmäiset tekstinsä vuonna 1887. Avioliitto päättyi eroon vuonna 1891 ja kaksi seuraavaa vuotta Aspazija työskenteli kotiopettajana Jaunsvirlaukassa. Riikaan hän muutti vuonna 1893 ja kaupungin teatteri otti heti häneltä kaksi näytelmää esitettäväkseen.
Elämäkerta > Poliittinen aktivisti ja runoilija

Näihin aikoihin Aspazija tapasi Janis Pliekšānsin eli Rainisin. Rainis oli journalisti, runoilija, juristi ja latvialaismielisen vasemmistolaisen Jaunā strāvan johtaja. Myös Aspazija liittyi tähän järjestöön. Avioliiton Aspazija ja Rainis solmivat vuonna 1897. Samoihin aikoihin Jauna strāvan toiminta kariutui ja nuoripari muutti Liettuaan, Panevėžysin kaupunkiin. Pian seurasi uusia vaikeuksia; poliittisen toimintansa johdosta Rainis tuomittiin karkotettavaksi Venäjälle vuosiksi 1899–1903. Aspazija seurasi puolisoaan ja sai julkaistuksi ensimmäisen runokokoelmansa. Karkotuksessa aviopari käänsi Goethen tuotantoa latviaksi.
Tammikuussa 1905 puhkesi Pietarissa levottomuuksia. Ne johtivat vallankumoukseen. Myös Latviassa oli mellakoita ja 13. tammikuuta moni mieltään osoittanut latvialainen surmattiin. Aspazijan uutta näytelmää "Vaidelote" esitettiin tuolloin Riiassa ja yleisö tulkitsi sen kehotukseksi murskata tsaarinvalta. Vanha hallinto iski takaisin ja monia poliittisesti aktiivisia henkilöitä pidätettiin 1905–1906. Aspazija ja Rainis siirtyivät maanpakoon Sveitsiin. Siellä he asuivat Castagnolassa vuodet 1905–1920.
Elämäkerta > Itsenäisessä Latviassa

Palattuaan kotimaahansa Aspazija osallistui aktiivisesti naisasialiikkeeseen. Hän liittyi Latvian sosiaalidemokraattiseen työväenpuolueeseen ja hänet valittiin kansanedustajaksi. Rainis kuoli vuonna 1929. Tämän jälkeen Aspazija vetäytyi julkisuudesta. Hän asui joko kaupunkiasunnossa Riiassa tai kesäasunnollaan Dubuitissa.
Kirjallinen tuotanto

Aspazijan ensimmäiset teokset edustivat realismia. Useimmat hänen töistään edustavat uusromantiikkaa, ja ne käsittelevät menneisyyttä ja siihen liittyviä romanttisia tapahtumia. Osa hänen näytelmistään herätti keskustelua, sillä niiden katsottiin hyökkäävän aikansa patriarkaalista yhteiskunnallista järjestystä vastaan. Kohua herättäneet näytelmät olivat hyvin feministisiä: niissä vaadittiin naisille enemmän osaa julkisessa elämässä.
Sveitsissä vietettyjen vuosien aikana kirjoitetuissa runokokoelmissa ei juurikaan ole yhteiskunnallisuutta. Ne keskittyvät kirjoittajansa sisäisiin tuntemuksiin.
Aiheesta muualla

Kuvia tai muita tiedostoja aiheesta Aspazija Wikimedia Commonsissa
http://www.atmina.unesco.lv/page/79 (Arkistoitu – Internet Archive)
http://www.latvia.eu/mindpower-meet-rainis-and-aspazija (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Yhdysvallat  Ruotsi  Latvia  Tšekki  Alankomaat  Puola 
Taiteenala:  MusicBrainz 
Henkilöt:  DDB 
Muut:  IdRef 
Aspazijan kesähuvila Dubultissa.
Hehkuu

| ”Hehkuu” JVG |
| --- | --- | --- |

Singlen tiedot
 Julkaistu: 13. toukokuuta 2016
 Formaatti: digitaalinen lataus
 Tekijä(t): Jare Brand, Ville-Petteri Galle, Antti Riihimäki, Teemu Brunila
 Tuottaja(t): DJ RZY
 Tyylilaji: rap
 Kesto: 03.38
 Levy-yhtiö: PME Records / Warner Music Finland
Listasijoitukset
 Suomen virallinen lista: * Singlelista: 1. * Latauslista: 1. * Striimatuimmat: 1. * Radiosoittolista: 1.
JVG:n muut singlet
| ”Paluu tulevaisuuteen” 2015 | ”Hehkuu” 2016 | ”Revolveri” 2016 |
"Hehkuu" on suomalaisen rap-duo JVG:n single, joka julkaistiin 13. toukokuuta 2016. Kappaleen ovat tehneet duon jäsenet Jare ja VilleGalle sekä Antti Riihimäki ja Teemu Brunila. Kappaleen julkaisivat PME Records ja Warner Music Finland.
Iltalehti kuvaili kappaletta "ehkä yhtyeen uran rauhallisimmaksi, hempeäksi tunnelmointikappaleeksi". VilleGalle vahvisti kappaleen julkaisun yhteydessä, että kertosäkeen laulaa kappaleen tekemiseenkin osallistunut Teemu Brunila. Brunila oli ollut tekemässä myös duon aiempia hittejä "Tarkenee" ja "Paluu tulevaisuuteen", ja häntä oli epäilty kappaleiden kertosäkeiden laulajaksi, mutta tätä ei ollut aiemmin virallisesti vahvistettu.
Suomen virallisella listalla "Hehkuu" nousi suoraan kärkipaikalle sekä single- että latauslistalla viikolla 20/2016.
Australian Grand Prix 2025

|  Australian Grand Prix 2025  |
| --- | --- |
 1. osakilpailu 24 osakilpailusta kaudella 2025. 

Päivämäärä:  16. maaliskuuta 2025
Rata:  Melbourne Grand Prix Circuit
Sijainti:  Melbourne, Australia
Ratatyyppi:  Katurata
Radan pituus:  5,278 km
Kilpailun pituus:  58 kierrosta, 306,124 km
Sää:   Epävakaa
Paalupaikka
Kuljettaja:   Lando Norris   (McLaren-Mercedes)
Paaluaika:  1.15,096
Palkintokoroke
Voittaja:   Lando Norris   (McLaren-Mercedes)
Toinen:   Max Verstappen   (Red Bull Racing-Honda RBPT)
Kolmas:   George Russell   (Mercedes)
Nopein kierros
Kuljettaja:   Lando Norris   (McLaren-Mercedes)
Kierrosaika:  1.22,167 (kierroksella 43)
Australian Grand Prix 2025 (virallisesti Formula 1 Louis Vuitton Australian Grand Prix 2025) oli Formula 1 -kauden 2025 avausosakilpailu, joka ajettiin 16. maaliskuuta Albert Parkin katuradalla Australiassa.
Kilpailun voittoon ajoi McLarenin Lando Norris.
Grand Prix -viikonloppu > Perjantain harjoitukset

Formula 1 -kausi 2025 alkoi perjantain harjoituksilla. McLarenin Lando Norris oli ensimmäisen harjoitusosion nopein, ennen Williamsille siirtynyttä Carlos Sainzia. Oliver Bearman aiheutti punaiset liput kolaroituaan ensimmäisissä harjoituksissa.
Toisten harjoitusten nopein oli Ferrarin Charles Leclerc ennen McLarenin Oscar Piastria ja Lando Norrisia.
Grand Prix -viikonloppu > Lauantain harjoitukset

Viikonlopun kolmannet harjoitukset ajettiin lauantaina 15. maaliskuuta. Harjoitusten nopein oli McLarenin Oscar Piastri.
Grand Prix -viikonloppu > Aika-ajot

Haas -tallin kuljettaja Oliver Bearmanin auto kärsi aika-ajojen alussa vaihdelaatikko-ongelmista, minkä vuoksi Bearman ei saanut ajettua yhtään aika-ajokierrosta.
Lando Norris ajoi paalupaikalle.
Grand Prix -viikonloppu > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 4 |  Lando Norris | McLaren-Mercedes | 57 | 1:42:06.304 | 1 | 25 |
| 2. | 1 |  Max Verstappen | Red Bull Racing | 57 | +0.895 | 3 | 18 |
| 3. | 63 |  George Russell | Mercedes | 57 | +8.481 | 4 | 15 |
| 4. | 23 |  Alexander Albon | Williams-Mercedes | 57 | +12.773 | 6 | 12 |
| 5. | 12 |  Andrea Kimi Antonelli | Mercedes | 57 | +15.135 | 16 | 10 |
| 6. | 18 |  Lance Stroll | Aston Martin Aramco Mercedes | 57 | +17.413 | 13 | 8 |
| 7. | 27 |  Nico Hülkenberg | Kick Sauber Ferrari | 57 | +18.423 | 17 | 6 |
| 8. | 16 |  Charles Leclerc | Ferrari | 57 | +19.826 | 7 | 4 |
| 9. | 81 |  Oscar Piastri | McLaren-Mercedes | 57 | +20.448 | 2 | 2 |
| 10. | 44 |  Lewis Hamilton | Ferrari | 57 | +22.473 | 8 | 1 |
| 11. | 10 |  Pierre Gasly | Alpine-Renault | 57 | +26.502 | 9 |  |
| 12. | 22 |  Yuki Tsunoda | Racing Bulls Honda RBPT | 57 | +29.884 | 5 |  |
| 13. | 31 |  Esteban Ocon | Haas-Ferrari | 57 | +33.161 | 19 |  |
| 14. | 87 |  Oliver Bearman | Haas-Ferrari | 57 | +40.351 | Varikolta |  |
| Kesk. | 30 |  Liam Lawson | Red Bull Racing | 46 | Ulosajo | 18 |  |
| Kesk. | 5 |  Gabriel Bortoleto | Kick Sauber Ferrari | 45 | Ulosajo | 15 |  |
| Kesk. | 14 |  Fernando Alonso | Aston Martin Aramco Mercedes | 32 | Ulosajo | 12 |  |
| Kesk. | 55 |  Carlos Sainz | Williams-Mercedes | 0 | Ulosajo | 0 |  |
| Kesk. | 7 |  Jack Doohan | Alpine-Renault | 0 | Ulosajo | 14 |  |
| Kesk. | 6 |  Isack Hadjar | Racing Bulls Honda RBPT | 0 | Ulosajo | 11 |  |
Nopein kierros: Lando Norris (McLaren-Mercedes) 1.22,167 (kierroksella 43)
Lähteet:
Jättiläinen (kappale)

| ”Jättiläinen” Pyhimys, Aksel Kankaanranta |
| --- | --- | --- |

Singlen tiedot
 Albumilta: Tapa poika
 Julkaistu: 12. tammikuuta 2018
 Formaatti: digitaalinen
 Tekijä(t): Pyhimys, Heikki Salo, Väinö Wallenius
 Tuottaja(t): Riku Mattila
 Tyylilaji: suomirap, hip hop
 Kesto: 03.58
 Levy-yhtiö: Johanna Kustannus
Listasijoitukset
  Suomi 1.
Pyhimyksen muut singlet
| ”Kynnet, kynnet” 2017 | ”Jättiläinen” 2018 | ”Rakkauslaulu” 2018 |
Jättiläinen on suomalaisen hip hop -artisti Pyhimyksen single, jonka Johanna Kustannus julkaisi 12. tammikuuta 2018. Kappaleella vierailee Aksel Kankaanranta, joka laulaa kertosäkeen. Jättiläisen on säveltänyt Väinö Wallenius, sanoittaneet Pyhimys ja Miljoonasade-yhtyeen Heikki Salo ja sovittaneet Wallenius, Riku Mattila ja Anssi Växby. Kappaleen on tuottanut Mattila.
Jättiläinen oli viimeinen Pyhimyksen isä–poika-teemaiselle Tapa poika -albumille tehty kappale. Nimi ”Jättiläinen” viittaa kertojan isään, jota saatetaan kappaleessa hautaan. Se kertoo siitä, kuinka pojan on isän kuoltua otettava isän rooli ja täytettävä tämän jättämä tyhjiö. Kappaleesta tehtiin tunteisiin vetoava ja balladityyppinen, ja se toimi myös albumin tarinallisena käännekohtana.
Kappale sai vuoden 2019 Emma-gaalassa vuoden biisin ja vuoden striimatuimman biisin palkinnot. Lisäksi Tapa poika palkittiin vuoden albumina ja Pyhimys vuoden artistina. Jättiläinen on ollut Suomen virallisella listalla 20 viikkoa, joista yhden listan kärjessä.
Ikuinen vappu

| ”Ikuinen vappu” JVG |
| --- | --- | --- |

Ikuinen vappu -kappaleen kansikuva
Singlen tiedot
 Albumilta: Rata/Raitti
 Julkaistu: 11. helmikuuta 2019
 Tuottaja(t): DJPP, Eppu Kosonen
 Tyylilaji: rap
 Kesto: 03.09
 Levy-yhtiö: Warner Music Finland
Listasijoitukset
  Singlelista: 1.   Radiosoitto: 2.
JVG:n muut singlet
| ”Mitä Mä Malagas?” 2018 | ”Ikuinen vappu” 2019 | ”Frisbee” 2019 |
Ikuinen vappu on suomalaisen rap-duo JVG:n single, joka julkaistiin 11. helmikuuta 2019. Kappaleen ovat tuottaneet ja säveltäneet DJPP ja Eppu Kosonen, ja sen ovat sanoittaneet DJPP, Eppu Kosonen, Jare Brand ja VilleGalle. Kappale oli 11 viikkoa Suomen virallisen singlelistan ykkösenä.
Ikuinen vappu -musiikkivideolla on Youtubessa 11 miljoonaa näyttökertaa ja on Spotifyssa 36,1 miljoonaa kuuntelukertaa marraskuuhun 2024 mennessä. Ikuinen vappu oli Spotifyn vuoden 2019 kuunnelluin kappale Suomessa. Emma-gaalassa 2020 kappale palkittiin vuoden biisinä ja vuoden striimatuimpana biisinä.
Hei rakas

| ”Hei rakas” Behm |
| --- | --- | --- |

Singlen tiedot
 Julkaistu: 20. syyskuuta 2019
 Tekijä(t): Rita Behm
 Tuottaja(t): Behm, Sakke Aalto, Kashwell
 Tyylilaji: pop
 Kesto: 03.31
 Levy-yhtiö: Warner Music Finland
Listasijoitukset
  1. (44/2019)
Behmin muut singlet
|   | ”Hei rakas” 2019 | ”Tivolit” 2020 |
Hei rakas on suomalaislaulaja Behmin kappale, joka julkaistiin singlenä Warner Music Finlandin kautta 20. syyskuuta 2019. Behm on itse säveltänyt ja sanoittanut kappaleen sekä tuottanut sen yhdessä Sakke Aallon ja Kashwellin kanssa. Tyyliltään kappale on poppia. ”Hei rakas” on Behmin ensimmäinen oma single, mutta hän on aiemmin laulanut ja toiminut yhtenä säveltäjistä myös Pikku G:n ”Solmussa”-kappaleella.
Kappale on syntynyt vedonlyönnin tuloksena. Behm oli lyönyt kesällä 2018 vetoa tuottajansa Sakke Aallon kanssa siitä, kumpi kirjoittaa paremman rakkauslaulun.
Noin kuukausi julkaisunsa jälkeen ”Hei rakas” nousi Suomen virallisen singlelistan ensimmäiselle sijalle ja vietti listan kärjessä yhteensä yhdeksän viikkoa. Se oli yksi vuoden 2019 soitetuimmista kappaleista Spotifyssa. Seuraavan vuoden maaliskuuhun mennessä kappaletta oli kuunneltu palvelussa lähes 10 miljoonaa kertaa ja se oli kerännyt triplaplatinalevyyn oikeuttavan määrän striimauksia kaikissa suoratoistopalveluissa. Kappaletta soitettiin paljon myös radiossa ja se nousi tammikuussa 2020 radiosoittolistan kärkeen. RadioMedia valitsi sen vuoden ensimmäiseksi ”Kuukauden radiobiisiksi” sen tavoitettua 28,8 miljoonaa kuuntelijaa tammikuun aikana.
Behm esitti kappaleen ensimmäistä kertaa televisiossa Uuden Musiikin Kilpailun finaalissa 7. maaliskuuta 2020.
Suomen Musiikkikustantajat palkitsivat ”Hei rakas” -kappaleen ”Vuoden biisi 2020” -palkinnolla 7. syyskuuta 2020.
”Hei rakas” -single rikkoi nelinkertaisen platinarajan lokakuussa 2020. Kappale oli tuolloin ollut Suomen virallisella top 50 -singlelistalla yli vuoden yhtäjaksoisesti.
Kappale voitti parhaan biisin Emman vuoden 2021 gaalassa. Se oli myös Teostolle ilmoitettujen tietojen valossa vuoden 2020 toiseksi soitetuin suomalainen kappale yli 10 000 soitolla radiossa, televisiossa ja keikoilla.
Tammikuussa 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Hei rakas” ylsi kokonaistuloksissa sijalle 41.
THAAD

| THAAD |
| --- | --- |
 THAAD-laukaisuajoneuvo ampuu torjuntaohjuksen
Tyyppi:  ballististen ohjusten torjuntaohjus
Valmistushistoria
Valmistaja:  Lockheed Martin Missiles & Fire Control
Valmistusmaa:   Yhdysvallat
Valmistusvuodet:  2008–
Käyttöönotto:  2008
Ohjus
Massa:  900 kg
Huippunopeus:  Mach 8,2 (10 000 km/h)
Kantomatka:  200 km
Lakikorkeus:  150 km
Moottori:  kiinteän polttoaineen rakettimoottori
Mitat
Pituus:  6,17 m
Halkaisija:  34 cm (kantoraketti) 37 cm (tuhoajalaite)
Terminal High Altitude Area Defense (aiemmin Theater High Altitude Area Defense) eli THAAD on yhdysvaltalainen ballististen ohjusten torjuntaohjusjärjestelmä.
Kehitys

Uuden ohjustentorjuntajärjestelmän pääkehittäjäksi ja valmistajaksi valittiin Lockheed Martin, jonka lisäksi projektiin on osallistunut useita muita yhtiöitä. Kehitys alkoi 1990-luvun alussa, ja ensimmäinen epäonnistuneeksi jäänyt koetorjunta tehtiin vuonna 1995. Sen jälkeen kokeita on tehty usein ja malleja paranneltu. Ensimmäiset kaksi THAAD-patteria otettiin kenttäpalvelukseen Yhdysvalloissa vuonna 2012.
Suunnittelu

THAAD on suunniteltu torjumaan lyhyen-, keski- ja keskipitkän matkan ballistisia ohjuksia kineettisesti niiden lentoradan terminaalivaiheessa eli lennon loppuvaiheessa, kun ohjus on palaamassa avaruudesta ilmakehään. Ohjusten kantama on arviolta 200 kilometriä ja suurin korkeus 150 km.
THAAD-ohjus on 6,17 metriä pitkä ja koostuu yksivaiheisesta kiinteän polttoaineen raketista sekä sen kärjessä olevasta nestemäisen polttoaineen rakettimoottorilla liikkuvasta tuhoamislaitteesta, kill vehiclestä. Se tuhoaa kohteensa kineettisesti eli törmäämällä, eikä käyttämällä räjähdettä. Ohjuksen kantoraketti käyttää työntövoimavektorointia ohjaamiseen. Ohjus ohjautuu kohteeseensa infrapunahakupään avulla, ja tarpeeksi lähellä tuhoaja irtoaa ja jatkaa kohteeseen. Torjunta tapahtuu tietokoneen laskemassa kohtauspisteessä, ja se voi olla ilmakehän sisällä tai ulkona eli avaruudessa.
Yksi THAAD-patteri koostuu ainakin kuudesta M1075-laukaisuajoneuvosta, jotka kaikki kantavat kahdeksaa ohjusta, sekä AN/TPY-2 -tutkasta ja kahdesta liikkuvasta taktisesta operaatiokeskuksesta. Järjestelmä on hyvin liikkumakykyinen, koska osat ovat ajoneuvoalustaisia, ja voidaan kuljettaa useimpien järjestelmien tavoin myös rauta-, meri- ja ilmateitse.
THAAD kykenee toimimaan yhteistyössä osana suurempaa ilma- ja ohjustorjuntakokonaisuutta. Yhteisten tietoverkkojärjestelmien avulla THAAD voi olla yhteydessä Patriotin, Aegiksen ja Ground-Based Midcourse Defensen kanssa. Esimerkiksi AN/TPY-2 -tutka voi välittää tietoa muille, ja THAAD vastaanottaa tietoa muilta.
Käyttäjät

Saudi-Arabia tilasi 44 laukaisinta, 360 ohjusta ja muita toimintoja 15 miljardin arvoisella kaupalla vuonna 2017. Maassa myös valmistetaan osia järjestelmään.
Ensimmäinen ulkomainen asiakas. Kauppaan kuului vuonna 2013 kaksi patteria eli 12 laukaisuajoneuvoa, kaksi tutkaa, 192 ohjusta ja muuta tarpeellista. Ensimmäinen patteri aktivoitiin 2016.
Seitsemän patteria, suunnitelmissa nostaa yhdeksään. Kuuluvat Missile Defense Agencyn alaisuuteen, mutta maavoimien operoimina.
Käyttö

Yhdysvallat on sijoittanut omia THAAD-järjestelmiään ajoittain liittolaismaihin ja omiin territorioihin ympäri maailmaa, esimerkiksi Israeliin, Etelä-Koreaan, Saudi-Arabiaan ja Guamille. Paikat ovat olleet sellaisia, joissa on aito ohjusuhka, kuten Pohjois-Korea. Israelia on puolustettu tositilanteessa osana Lähi-idän kriisiä (2023–).
THAAD-järjestelmällä tehtiin ensimmäinen taistelutorjunta 17. tammikuuta 2022, kun Yhdistyneiden arabiemiraattien THAAD tuhosi kohti valtiota lähestyneen Huthien ampuman keskimatkan ballistisen ohjuksen.
Ensimmäinen Yhdysvaltojen tekemä torjunta tapahtui joulukuussa 2024, kun Israeliin sijoitettu THAAD tuhosi niinikään Huthien keskimatkan ballistisen ohjuksen, joka oli matkalla Israeliin.
Aiheesta muualla

Lockheed Martinin sivuilla
Kuvia tai muita tiedostoja aiheesta THAAD Wikimedia Commonsissa
Kaavio THAAD-ohjuksesta
Russell Crowe

| Russell Crowe |
| --- | --- |
 Russell Crowe vuonna 2017.
Henkilötiedot
Koko nimi:  Russell Ira Crowe
Syntynyt: 7. huhtikuuta 1964 (ikä 60) Wellington, Uusi-Seelanti
Ammatti:  näyttelijä, muusikko, tuottaja
Puoliso:  Danielle Spencer  (vih. 2003; ero 2018)
Näyttelijä
Merkittävät roolit:   L.A. Confidential  Gladiator  Kaunis mieli  Master and Commander: Maailman laidalla  American Gangster 
Palkinnot
 Miespääosan Oscar 2000 Gladiator  Golden Globe 2002, 2020 
Aiheesta muualla
IMDb 
Elonet
Russell Ira Crowe (s. 7. huhtikuuta 1964 Wellington) on syntyjään uusi­seelantilainen Oscar-palkittu näyttelijä, muusikko ja tuottaja. Crowe on asunut suurimman osan elämästään Australiassa.
Ura

Esiinnyttyään televisio­sarjoissa Neighbours ja Living with the Law Crowe sai ensimmäisen elo­kuva­roolinsa elo­kuvasta The Crossing. Hän siirtyi Hollywoodin saatuaan menestystä Australiassa. Crowen ensimmäinen Hollywood-rooli oli elo­kuvassa Nopeat ja kuolleet vuodelta 1995.
Vuonna 1997 Crowe sai osan Curtis Hansonin menestys­elo­kuvasta L.A. Confidential. Parin vuoden päästä Crowe sai ensimmäisen Oscar-ehdokkuutensa tosi­tapahtumiin perustuvasta elo­kuvasta The Insider – sisäpiirissä, joka kertoo tupakka­teollisuuden salaisuuksista. Seuraavana vuonna Crowe voitti Oscarin parhaasta mies­pääosasta elo­kuvassa Gladiator. Kolmannen perättäisen Oscar-ehdokkuuden hän sai elo­kuvasta Kaunis mieli, jossa hän näyttelee matemaatikko John Nashia. Samasta elokuvasta hän sai myös Bafta-palkinnon. Sittemmin Crowe on näytellyt useissa Ridley Scottin ohjaamissa elo­kuvissa, joista menestynein on Gladiator.
Crowe on saanut kaksi Golden Globe -palkintoa: Kaunis mieli vuonna 2002 ja television minisarja The Loudest Voice vuonna 2020.
Yksityiselämä

Russell Crowe oli naimisissa näyttelijä Danielle Spencerin kanssa vuodesta 2003 vuoteen 2018. Heillä on kaksi lasta.
Valikoitu filmografia

L.A. Confidential (1997)
Gladiator (2000)
Kaunis mieli (2001)
Master and Commander: Maailman laidalla (2003)
American Gangster (2007)
Les Misérables (2012)
Aiheesta muualla

Kuvia tai muita tiedostoja aiheesta Russell Crowe Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Latvia  Tšekki  Australia  Korea  Alankomaat  Puola 
Tieteilijät:  CiNii 
Taiteenala:  FID  MusicBrainz 
Henkilöt:  Deutsche Synchronkartei  Trove  Elonet  Yle 
Muut:  Europeana  SNAC  IdRef
Fayetteville Marksmen

| Fayetteville Marksmen |
| --- | --- |

Perustettu:  2002
Entiset nimet:  Cape Fear Fire Antz (1992–1994) Fayetteville FireAntz (2004–2017)
Kaupunki:  Fayetteville, Pohjois-Carolina
Kotiareena:  Cumberland County Crown Coliseum
– kapasiteetti:  8920
Sarjataso:  SPHL
Värit:                     
Toimitusjohtaja:   Ryan Cruthers
Päävalmentaja:   Ryan Cruthers
Infobox OKVirheellinen NIMI-arvo: 
Fayetteville FireAntz on yhdysvaltalainen jääkiekkoseura, joka on kotoisin Fayettevillesta Pohjois-Carolinasta. Se pelaa SPHL-liigaa.